CityMall Bacalso

Ang CityMall Bacalso kay usa ka mall nga kasamtangang gitukod diha sa Dalan N. Bacalso, Dakbayan sa Sugbo ug gi-ugmad sa DoubleDragon Properties . Kini nahimutang sa usa ka 1.1 ektaryang luna nga nahimutang taliwala sa Elizabeth Mall ug sa Cebu South Bus Terminal.

Kasaysayan 
Niadtong Hunyo 2014, gipahibalo sa DoubleDragon Properties nga pina-agi sa CityMall Commercial Centers Inc. (CMCCI), nipirma sila ug 30 ka tuig nga kasabutan sa pag-renta uban sa Dunes ug Eagle Land Development Corp. alang sa usa ka komersyal nga luna sa Dalan N. Bacalso Avenue, Dakbayan sa Sugbo diin tukuron ang usa ka Grand CityMall.   Gilauman kini nga mahuman sa tuig 2015 apan nalangan ang proyekto tungod sa pag-hangyo sa mga stockholders sa kanhi Ludo ug Luym Development Corp. (LudoDev) nga undangon ang pagtukod sa mall tungod kay iligal ang pagbalhin sa luna ngadto sa DoubleDragon Properties samtang wala pay resulta sa kaso nga gipasang-at sa korte.   

Nadugangan ang kalangan sa pagtukod niini niadtong Pebrero 22, 2017 tungod sa mando sa Office of the Building Official (OBO) sa Dakbayan sa Sugbo human nga ang crane nga giarkila sa Metro Dyna Build Incorporated (MDBI), ang kontraktor sa mall, nahugno sa upat ka mga balay ug nasamdan ang usa ka babaye.

Mga paghisgot 

Tindahan